Hein & Amarencia se plaas troue - Mooi Troues
Hein & Amarencia se plaas troue
Plaas troues is baie gewild onder Mooi Troues lesers dus deel ons graag die troue van Hein en Amarencia met julle vandag.
Geniet die foto’s en lees wat Amarencia vertel oor haar en Hein se liefdes verhaal.
Ek en Hein is ‘n hoërskoolkys!
Ons was saam op skool en in die koshuis en was beste vriende vir sowat 2 jaar totdat ons net eendag totaal en al verlief geraak het op mekaar!
Die feit dat ons sulke goeie vriende was voordat ons in ‘n verhouding was was so voordelig, jy ken mekaar so goed dat daar net tyd is vir verlief wees. En nou is hy nogsteeeds my beste vriend, saammet wie ek elke aand ‘n ‘sleepover’ hou.
Dit was my verjaarsdag gewees en Hein het my op ‘n piekniek gevat, die was bo-op ‘n berg met die mooiste uitsig. Nadat ons geeet het dring Hein aan dat ons van die sjokolade eet wat hy vir my “vir my verjaarsdag” gekoop het, ek wou nie want ek was alreeds versadig van al die kos, maar hy dring toe aan dat ons NET 1 eet. Toe ek die boks sjokolade oopmaak, lê die ring in die middel op een van die sjokolade blokkies. My antwoord was natuurlik JA!
Ons was 10 jaar en 3 maande saam voor ons getrou het!!! Ja dit is ‘n lang tyd.. “but it was worth the wait!!”
Die belangrikste advies wat ek kan gee, geniet elke liewe oomblik! Dit gaan in ‘n oogwink verby, probeer om elke oomblik in te neem en te geniet. Jy ervaar nooit weer daardie gevoel wat jy gevoel het op jou groot dag nie.
Lag, dans en kuier saammet jou gaste, bly so laat as wat jy kan, jy kan vir die res van jou lewe vroeg gaan slaap maar jy trou net 1 keer!
Fotograaf: Tanya Jacobs Photography
Onthaal: Mtonjaneni Lodge in Melmoth KZN
Blomme: Crista Harris (bruidegom se tannie)
Koek: Helene Greeff (familie vriendin)
Grimering: Annelise van der Linde (bruidegom se niggie) & Sone van Niekerk (bruidegom se sussie)
Hare: Juane Crous (Foti’s Hair Spa Vryheid)
Platejoggie: Pierre Pretorius
Rok: Diamond Love Bridal Johannesburg
Bruidegom se pak: Edgars
Tafelplasings & tafelnommers: Pieter Bezuidenhout
Roosgoud Geometriese Spyskaart Inspirasie
VORIGE ARTIKELOns gesels met Waverley Hills
VOLGENDE ARTIKELPienk & Pers Blommetjie Skryfbehoeftes
Vrolike Winter gestileerde foto sessie